Run Away (SunStroke Projectin ja Olia Tiran kappale)

”Run Away” on moldovalaisen SunStroke Project -kokoonpanon ja laulaja Olia Tiran kappale, jolla he edustivat Moldovaa vuoden 2010 Eurovision laulukilpailussa. Kappaleen ovat säveltäneet SunStroke Projectin Anton Ragoza ja Sergei Stepanov, ja sen on sanoittanut Alina Galetskaja. Kappaleen kesto on tasan kolme minuuttia.

SunStroke Project ja Olia Tira kilpailivat laulukilpailun ensimmäisessä semifinaalissa, jossa he sijoittuivat kymmenenneksi ja selviytyivät jatkoon 52 pisteellä. Finaalissa ”Run Away” sijoittui 22. sijalle kerättyään 27 pistettä. Kappale sai vain Kreikalta täydet 12 pistettä.

Sergei Stepanovin kappaleessa kahdesti esittämästä saksofonisoolosta tanssiliikkeineen tuli kilpailun jälkeen internet-ilmiö, josta hän sai lempinimen ”Epic Sax Guy”.

Lähteet 
 http://www.diggiloo.net/?info.2010md

Viitteet 

Vuoden 2010 euroviisuedustuskappaleet
Moldovan euroviisuedustuskappaleet